Sirovo željezo u smislu napomene 1 a uz ovo poglavlje što nije zrcalno željezo te ga stoga treba razvrstavati u podbrojeve od 7201 10 11 do 7201 50 90, sadrži samo 6 masenih % mangana ili manje. Kod tih vrsta sirovog željeza – ovisno o količini legirajućih elemenata – razlikuje se nelegirano sirovo željezo (podbrojevi od 7201 10 11 do 7201 20 00) i legirano sirovo željezo (podbroj 7201 50 10 ili 7201 50 90).

Sirovo željezo u smislu napomene 1 a uz ovo poglavlje što sadrži više od 6 masenih %, ali ne više od 30 % mangana, razvrstava se kao zrcalno (mangansko) željezo (podbroj 7201 50 90). Ako slitina s tim udjelom mangana sadrži drugi element s udjelom većim do onog navedenog u napomeni 1 a, npr. s udjelom silicija većim od 8 %, robu se razvrstava kao feroslitinu. U navedenom bi se primjeru slitina razvrstala u tarifne podbrojeve 7202 21 00 do 7202 29 90. (Ako sadrži više od 30 % mangana i 8 % silicija, smatra se ferosilikomanganom iz tarifnog podbroja 7202 30 00, a ako sadrži dodatni slitinski element u omjeru utvrđenom napomenom 1. (c), razvrstava se u tarifni podbroj 7202 99 80).

„Ni-Hard” (koji sadrži 3,3 do 5 % nikla i 1,4 do 2,6 % kroma) za izradu proizvoda visoke otpornosti na trošenje;

sirovo željezo koje sadrži nikal (od 0,5 do 3,5 %) za izradu proizvoda visoke mehaničke otpornosti;

Sadrži li npr. feroslitina više od 30 masenih postotaka mangana i ne više od 8 % silicija, razvrstava je se u podbrojeve od 7202 11 20 do 7202 19 00. Sadrži li više od 30 masenih % mangana i više od 8 % silicija, razvrstava je se u podbroj 7202 30 00. Slično tome, ferosilikomanganaluminij s više od 8 % silicija, više od 30 % mangana i više od 10 % aluminija, razvrstava se u podbroj 7202 99 80.

7202 11 20 do 7202 19 00

U ove se podbrojeve razvrstava feromangan s velikim udjelom ugljika (visokougljični feromangan). Vrsta što je se najviše rabi sadrži 6 do 7 % ugljika.Udjel mangana mora biti veći od 30 %, a u pravilu je između 70 i 80 %.

U ovaj se podbroj razvrstava feromangan sa srednjim (1,25 do 1,5 %) ili nižim udjelom ugljika (manje od 0,75 %), pri čemu udjel mangana varira između 80 i 90 %.

Ferosilicij ima sivi, sjajni prelom i krt je. Trguje se vrstama ferosilicija s udjelom silicija od 10 do približno 96 % i nižim udjelom ugljika (0,1 do 0,2 %).

7202 21 00 do 7202 29 90

Ferosilikomangan, nazvan i silikomangan.Rabi se različite vrste, s udjelom silicija većim od 8 do 35 %, udjelom mangana većim od 30 do 75 % i udjelom ugljika do 3 %.

U pravilu sadrži 60 do 75 % kroma; udjel ugljika iznosi 4 do 10 % u običnom ferokromu, a može biti snižen do 0,01 %, pri čemu se smanjuje krtost. Rabi ga se za proizvodnju kromnih čelika.

7202 41 10 do 7202 49 90

Nasuprot tome, u ovaj se podbroj razvrstava slitine poznate u tehnici pod nazivom „nikal-željezo” (ili „lijevani nikal”), a rabi ih se za proizvodnju posebnih odljevaka otpornih na koroziju ili visoke temperature. Ovamo pripadaju npr. neki austenitni ljevaonički materijali, u trgovini poznati po određenim trgovačkim markama, a što sadrže do 36 % nikla, do 6 % kroma, do 6 % silicija, više od 2 % ugljika i, ako treba, male udjele drugih elemenata (aluminija, mangana, bakra itd.). U smislu nazivlja, te se proizvode na temelju njihova sadržaja više od 10 % nikla ne može smatrati sirovim željezom, a na temelju njihova sadržaja više od 2 % ugljika ne može smatrati čelikom.

Feronikal s udjelom sumpora od 0,5 % ili većim ne može se rabiti za proizvodnju nikalnih čelika; to je međuproizvod pri dobivanju nikla, te ga se razvrstava u tarifni broj 7501.

7202 99 80